SEBUAH SIRI ASLI NETFLIX
Jadi, anda telah lihat, mengikuti buku panduan penzalim
boleh membantu anda menjadi dikenali
dan merampas kawalan terhadap negara.
Namun, percaya atau tidak, merampas kuasa sebenarnya mudah.
Sejak awal pemerintahan, anda akan diserang oleh musuh dan pesaing
yang ingin menamatkan rejim anda
dengan penuh kekejaman.
Pemimpin paling terkenal dalam sejarah amat mengerti hakikat ini.
Dibunuh oleh bekas sekutu kurang dua tahun
selepas menamakan dirinya diktator.
Itu terlalu kuno untuk anda?
Kita lihat Laurent Kabila dari Congo.
Dibunuh oleh seorang askar kanak-kanaknya
yang tidak mematuhi arahan.
Kita juga ada Samuel Doe dari Liberia.
Ditangkap dan diseksa di depan kamera
sebelum dibunuh oleh ketua askar lain.
Namun, anda boleh mengelak nasib mereka
menggunakan buku panduan untuk menghalang persaingan.
Tiada orang yang lebih arif daripada Penyembelih Baghdad.
Saddam Hussein.
Dia memerintah Iraq selama 24 tahun
tanpa pernah melupakan moto
yang semua penzalim mesti ikut.
"Bunuh atau dibunuh."
MENUMPASKAN PESAINGMU
Saya akan ambil pistol saya dan berlawan hingga ke akhirnya.
Saddam Hussein amat kejam.
Caranya untuk kekal berkuasa adalah dengan memastikan
orang yang dia curigai walau sedikit pun
dibunuh kerana itu mungkin pesaingnya.
Namun, sebelum kita siasat cara Saddam
menggunakan buku panduan untuk mendahului pesaingnya,
ini beberapa fakta pantas tentang cara dia merampas kuasa.
FAKTA #1 SADDAM SEORANG PEMBULI KETIKA KECIL
Sejak kecil lagi, Saddam Hussein percaya pada kuasa.
Semasa kecil, Saddam selalu bawa batang besi
dan dia menggunakannya untuk mengugut dan menakutkan orang lain.
Ia juga digunakan untuk menyeksa haiwan.
FAKTA #2 KETIKA 20 TAHUN,
SADDAM SERTAI PARTI BA'ATH DAN JADI PENGUAT KUASA
Saddam terlibat
dalam cubaan membunuh pada tahun 1959
terhadap ketua Iraq, Abd al-Karim Qasim.
Penglibatan itu memberinya
suatu penghormatan dalam Parti Ba'ath.
FAKTA #3 PADA TAHUN 1968,
RAMPASAN KUASA OLEH SADDAM MEMBERI PARTI BA'ATH KUASA
Selepas rampasan kuasa, salah seorang sepupunya,
Ahmed Hassan al-Bakr menjadi presiden.
Saddam dilantik sebagai naib presiden.
Namun, Saddam ditakdirkan untuk kehebatan.
Saddam menjadi naib presiden selama sepuluh tahun,
tetapi sementara itu, dia sebenarnya membina pakatan
dan memulakan persahabatan dengan aspek kerajaan yang berbeza.
Satu hari, Saddam menemui
Ahmed Hassan al-Bakr dan memberitahu dia,
"Awak semakin tua. Saya dengar awak tak beberapa sihat.
Masa untuk awak bersara."
Dalam erti kata lain…
Awak boleh pilih untuk dibunuh
atau memulakan peralihan kuasa secara aman.
Esoknya, Ahmed Hassan al-Bakr berkata di televisyen, "Saya bersara."
Kini, anda tahu cara Saddam mendapat kuasa,
lihat cara dia mengekalkannya.
Bermula dengan tempoh awal paling penting dalam pemerintahan,
apabila anda perlu perlu tunjukkan ada ketua yang baharu di situ.
TAKTIK TUNJUKKAN KUASA
Ada ritma tertentu untuk pemerintahan diktator.
Masa selepas mereka merampas kuasa ialah tempoh yang tak stabil.
Untuk kekal berkuasa, anda perlu sentiasa berwaspada.
Anda perlu pastikan sesiapa
yang berpotensi menjadi pesaing dikawal
dan sedar diri mereka.
Termasuklah sekutu-sekutu awal dan terdekat dengan anda
yang bercita-cita tinggi dan membahayakan.
Walaupun kesilapan kecil,
jika tidak ditangani,
mungkin menjadi isyarat kepada pesaing, "Lelaki ini lemah rupanya."
Kawan-kawan tatkala senang
hanya menunggu untuk menumpaskan anda.
Jadi jangan beri mereka peluang.
Buat seperti mereka.
Setiap jeneral dalam Perjalanan Jauh bersama Mao
telah mati
dalam beberapa tahun.
Hampir semua orang yang menentang revolusi di Cuba
bagi pihak Fidel Castro
mati dalam masa dua tahun.
Bagaimana dengan komrad asal Joseph Stalin di Kesatuan Soviet?
Semuanya mati…
ITU LENIN MATI PADA TAHUN 1924
…dalam masa singkat.
Namun, Saddam buat dengan lebih hebat
dan bertindak di luar jangkaan.
22 JULAI 1979 HARI KE-6 PEMERINTAHAN SADDAM
Kawan Saddam beritahu,
ada orang tidak gembira tentang rampasan kuasa Saddam daripada al-Bakr.
Jadi Saddam memanggil semua orang
dalam parti Ba'ath untuk menghadiri Kongres.
Saddam pun datang dengan cerutnya yang terkenal.
Dia kata, "Ada orang di bilik ini
yang menentang kepimpinan saya."
Banyak impian pengkomplot.
Kemudian seorang lelaki bernama Mashadi,
ahli tertinggi Parti Ba'ath yang amat dihormati,
mula memberi ucapan yang telah dilatih.
Dalam ucapannya, Mashadi mengaku
telah merancang rampasan kuasa atau konspirasi
terhadap kepimpinan Iraq, termasuk Saddam Hussein.
Sebenarnya, semua itu hanya rekaan.
Kita tahu melalui rekod bahawa Mashadi telah diseksa.
Saddam bawa isteri dan anak-anak Mashadi ke penjara,
dan beritahu bahawa Mashadi ada pilihan.
Dia boleh duduk dan tengok
pengawal rogol isteri dan anak-anak perempuannya
kemudian bunuh mereka,
atau dia boleh mengaku.
Mashadi pilih pilihan kedua.
Satu demi satu, Mashadi mula membacakan
nama-nama pegawai Ba'ath yang menurutnya,
berkomplot dan bersubahat.
Keluar.
Kemudian polis berpakaian biasa
dan pasukan keselamatan akan membawa orang itu keluar.
Ada yang merayu kepadanya, "Tolonglah, jangan."
Ia persembahan aneh yang menunjukkan kesetiaan palsu…
Hidup parti! Hidup Saddam Hussein!
…serta rasa takut.
Anda boleh nampak ketakutan di mata mereka
kerana nama mereka boleh disebut secara sewenang-wenangnya.
Di luar, ahli parti yang disingkirkan mengetahui takdir mereka.
Lebih 20 orang dihukum mati.
Selainnya dipenjarakan.
Mereka fikir mereka bernasib baik
hinggalah mereka dipaksa untuk menjalankan hukuman bunuh itu.
Kejutan yang sadis?
Mungkin.
Namun, ia memadamkan keraguan
tentang kesanggupan ketua baharu Iraq itu untuk melindungi kuasanya.
Jika ada sesiapa yang tidak maklum…
Video mesyuarat itu telah diedarkan kepada semua orang,
termasuk kedutaan Iraq di luar negara.
Mesejnya ialah, "Lihat hukuman yang diberikan
apabila orang mengkhianati rejim dan ketua mereka.
Begitulah nasib mereka."
Apakah permulaan era baharu yang lebih baik?
Kini pesaing tahu kemampuan anda,
jadi mereka perlu meningkatkan tahap mereka.
Apa caranya untuk memastikan kawalan anda?
TAKTIK ADA DI MANA-MANA
Sebagai penzalim,
anda perlu ada mata, telinga dan anggota yang boleh diharapkan
di mana-mana.
Untuk diktator mengelak sebarang ancaman
terhadap kuasanya daripada bangkit,
cara yang berkesan untuk melakukannya adalah secara rahsia.
Itu sebabnya kawan baik setiap diktator ialah polis rahsia yang efektif dan kejam.
Semasa Pembersihan Besar pada 1930-an,
polis rahsia Joseph Stalin, NKVD,
mengetuai penahanan dan hukuman
hampir sejuta orang yang didakwa musuh rakyat,
dituduh menentang Stalin dan rejimnya.
Di Uganda, Idi Amin memaksa kesetiaan melalui Biro Penyelidikan Negara
yang dikendalikan oleh ahli puaknya,
serta penjenayah tempatan dan askar upahan dari luar negara.
Penguat kuasa diktator Haiti, "Papa Doc" Duvalier
digelar "Tonton Macoute" atau "Momok"
berdasarkan watak cerita rakyat
yang menculik dan makan kanak-kanak nakal.
Idea polis rahsia di Iraq bermula pada tahun 1964 dengan Jihaz Haneen,
iaitu pertubuhan keselamatan yang Saddam bantu tubuhkan.
Selepas menjadi presiden,
Saddam menubuhkan sebuah subunit polis rahsia khas.
Ia terdiri sepenuhnya daripada ahli puak dan keluarga
yang terikat melalui persaudaraan dan ikrar kesetiaan kepada Saddam Hussein.
Di Iraq pada tahun 1970-an,
semua orang kenal mereka.
Mereka memandu kereta yang sama,
mereka berpakaian sama.
Mereka juga ada misai yang sama.
MISAI
ANDA FAHAMLAH
Tidaklah begitu rahsia.
Namun, betapa banyak pun kuasa polis rahsia anda,
anda perlu tunjuk kepada pesaing bahawa mereka tidak boleh lari.
Rangkaian pemberi maklumat yang dipercayai.
Di Iraq milik Saddam, pengintipan berlaku di mana-mana.
Semua orang mengintip.
Ahli Ba'ath sentiasa mengintip anda.
Dalam keluarga saya,
ibu bapa saya hanya bercakap di tengah taman,
kuatkan suara radio yang jauh daripada mereka
dan mereka akan berbisik sesama sendiri.
Mereka berbual begitu semasa tahun 80-an.
Apabila buku panduan kata, "Ada di mana-mana,"
ia bukan maksudkan dalam sempadan anda sahaja.
Apabila penentang pergi ke negara lain di dunia,
Saddam tak teragak-agak untuk tunjukkan
bahawa dia boleh mengesan mereka walau di mana-mana pun.
Ini membawa kita kepada bekas Perdana Menteri Iraq,
Abd ar-Razzaq al-Naif.
Al-Naif ialah ahli politik yang progresif
dan musuh ketat Saddam sejak dulu.
Namun, selepas Saddam dan Parti Ba'ath merampas kuasa,
al-Naif terpaksa lari bersama keluarganya.
Dia berpindah ke Great Britain dan mula bersuara,
mengkritik kerajaan secara terbuka.
Ia membuatkan Saddam marah, lalu mula mencari pilihan
untuk menutup mulut pengkritiknya.
Dua pembunuh upahan dari kawasan itu melawat Al-Naif.
Namun, isteri al-Naif yang terbunuh.
Isterinya terselamat dan penembak tersebut akhirnya ditangkap.
Jadi, Saddam hantar ejen elit daripada polis rahsia dari Iraq ke London.
Ejen profesional ini mengarahkan informan
untuk menjejaki setiap langkah al-Naif,
menunggu peluang mereka untuk menyerang.
Kali ini, mereka tidak terlepas sasaran.
Pembunuhan itu memberikan pesanan hebat untuk pengkritik Saddam.
Walau ke mana-mana pun anda lari, Saddam akan jumpa anda.
Pembunuhan dan huru-hara pasti menjadi.
Namun, Saddam tidak menggunakan ketakutan saja, anda pun patut begitu.
Untuk taktik seterusnya,
anda akan lihat cara untuk menggunakan kelemahan pesaing.
Ketamakan mereka.
TAKTIK BELI KESETIAAN
Sesiapa yang kata kasih tak boleh dibeli, mungkin tak cuba bersungguh-sungguh.
Mudah saja untuk pastikan pasukan anda kekal setia.
Mereka perlu dapatkan lebih daripada ketua
berbanding yang mereka boleh dapat daripada orang lain.
Cara yang berkesan untuk terus kekal berkuasa
adalah dengan memberi rasuah kepada pakatan itu
serta peluang mengamalkan rasuah.
Mahal bunyinya.
Jadi, dari mana datangnya wang itu?
Kebanyakan rejim ini ialah operasi kleptokrasi yang sangat canggih.
Apa sebenarnya kleptokrasi?
Saya tak maksudkan budak sekolah
yang ditangkap mencuri wain dari kedai.
Kleptokrasi melibatkan pencurian sumber seluruh negara anda.
Langkah pertama. Memiliknegarakan sumber semula jadi anda.
Minyak, emas dan gas asli.
Jika ia bernilai, ia perlu dikawal oleh negara,
iaitu anda.
Langkah kedua. Lantik orang anda.
Anda takkan menang besar tanpa bayar pengadil.
Jadi jangan menyamun negara anda tanpa memastikan
semua pembuat keputusan berada dalam pasukan anda.
Langkah tiga. Kawal semua perdagangan.
Tetapkan harga yang tinggi, tahan barang bagi menghasilkan permintaan,
masukkan cukai yang melampau.
Kemudian perhatikan wang masuk.
Dengan menguasai teknik ini,
Saddam Hussein, anak penggembala miskin,
menaikkan nilai bersihnya hingga ke dua bilion dolar.
Boleh tahan.
Namun, walaupun anda tergoda untuk membolot kekayaan,
penzalim yang bijak tahu nilai berkongsi.
Saddam dapat merompak sumber dan kekayaan minyak negara.
Namun, ia tidak digunakan hanya untuk kekayaan sendiri
tetapi juga sebagai satu bentuk naungan.
Dia membeli kesetiaan pegawai kanan yang lain.
Kemurahan hati ini mahal nilainya.
Namun, tanggung risiko jika ia diabaikan.
Sesetengah penzalim dapati bahawa mereka membazirkan banyak wang kerajaan
dan banyak wang rakyat sehingga mereka tidak cukup wang
untuk menjaga pasukan tertinggi mereka. Mereka mati dengan cepat.
Jika anda bijak,
anda akan ketepikan wang lebih untuk dikongsi dengan orang biasa.
Perkara terkenal yang Saddam selalu lakukan
ialah dia melawat rumah orang Iraq secara mengejut.
Pertama sekali, dia buka peti sejuk mereka.
Dia ada imej tentang dirinya
bahawa dia akan bawa makanan kepada semua rakyat Iraq.
Apabila dia nampak peti sejuk yang kosong,
dia akan tunjukkan
ada orang lain yang diberi banyak hadiah.
Jadi itu daya tarikannya, tetapi ia bercampur dengan ketakutan.
Matlamat akhir adalah untuk buat orang
bercakap secara umum, "Tidak, sebenarnya semuanya okey.
Diktator ini orang yang baik.
Dia buat perkara yang betul dan polisi yang betul. Saya suka dia."
Siapa tidak mahu disukai? Namun, jangan berlembut pula.
Sebaik saja pasukan tertinggi anda dapat habuan,
mereka pasti minta lagi.
Masa untuk kemahiran baharu,
untuk mengingatkan mereka bahawa anda masih bos, bukannya mereka.
TAKTIK MEMAHIRI PERMAINAN MINDA
Kebanyakan diktator hebat
terlibat dalam penghinaan terhadap orang-orang di sekeliling mereka,
termasuk rakan sekutu mereka.
Mereka buat begini sejak awal supaya peraturan permainan difahami.
Awak akan sokong saya nanti?
Sudah tentu, Dick.
Saya sokong awak. Biar saya bangun. Saya ikut cakap awak.
Kenapa penghinaan ini amat penting dalam buku panduan penzalim?
Sebabnya mereka narsisistik melampau.
Penzalim tiada keyakinan diri.
Reaksi mereka terhadap kritikan ialah serangan.
Anda tidak mahu orang fikir, "Saya ada cara yang lebih baik."
Idea sangat buruk untuk diktator.
Memastikan pesaing anda takut dan resah adalah jauh lebih baik.
Saddam beritahu kawan-kawan tentang cara dia membunuh
salah seorang kawan baiknya yang juga seorang menteri.
Isterinya jumpa Saddam dan kata, "Lepaskan dia." Dia kata,
"Esok, awak akan jumpa dia di rumah awak."
Keesokan harinya…
Saddam hantar mayatnya yang dikerat
dalam keranda kepada isterinya.
Kisah seperti ini adalah suatu kawalan.
Benar atau tidak, itu tidak penting.
Tujuannya adalah untuk menunjukkan kemampuannya.
Potensi itu ada.
Biar saya ceritakan sesuatu.
Satu hari pada awal 80-an, Saddam arahkan sekumpulan menteri utama
untuk menghadiri lawatan ke destinasi yang tidak diketahui.
Mereka menaiki bas bertingkap gelap
yang perlahan-lahan memandu mereka di sekitar Baghdad.
Mereka tiba di istana terpencil di luar bandar.
Mereka diarahkan untuk letakkan semua barang
ke dalam sampul dengan nama mereka.
Mereka disuruh mandi menggunakan pembasmi kuman
dan dipaksa menunggu dengan diam berjam-jam lamanya.
Tunggu sebentar. Untuk anda faham,
anda perlu tahu kejadian pada masa itu.
PERANG IRAN - IRAQ
Pada 1979, Ayatollah Khomeini telah menerajui Revolusi Islam di Iran.
Saddam melihatnya dengan penuh kerisauan.
Jadi kini, ada rejim Iran baharu
yang menyeru pemberontakan dan kebangkitan untuk menggulingkan Saddam.
Mereka juga memiliki sumber untuk melakukannya.
Saddam memutuskan untuk menyerang Iran dahulu.
Dia benar-benar percaya bahawa perang itu takkan lama,
dan dalam masa sebulan, rejim itu akan musnah.
Peperangan Saddam Hussein dan Iraq
kini berlarutan bukan selama tiga hari, tetapi sepuluh bulan.
Terdapat banyak rungutan dalam kalangan menteri.
"Ini jalan mati.
Bagaimana ia akan berakhir?"
Jadi, sebelum sekutunya yang resah mendapat idea buruk,
Saddam memutuskan untuk mengubah sikap mereka.
Mari kembali ke istana,
tempat para menteri Saddam tunggu berjam-jam dalam ketakutan.
Akhirnya, Saddam tiba.
Dia bercakap merapu selama 30 minit.
Mereka pernah lihat keganasan ketua mereka,
jadi mereka pun bersedia.
Sebaliknya, Saddam jemput mereka ke makan malam mewah.
Dia beri mereka seribu dolar seorang
lalu mereka dihantar pulang.
Namun, mesej itu jelas.
Selepas ini, mereka mungkin tidak bernasib baik.
Begitulah cara dia menimbulkan ketakutan dan menunjukkan kuasanya.
Dia menggunakan manipulasi psikologi.
Dia ingin memastikan ketakutan sentiasa dirasai.
Dia melakukannya dengan sengaja.
Pada masa sukar, ketakutan sajalah menjadi senjata anda.
Perang Iran-Iraq berlarutan selama lapan tahun.
Dia kehilangan ramai askar.
Pada penghujungnya,
Khomeini lebih popular dan lebih kuat di mata dunia.
Mengecewakan sungguh.
Apabila rancangan jahat anda menjadi bencana untuk negara,
pemerintahan anda pasti menghadapi ancaman lebih besar.
Ada kalanya dari tempat yang tidak dijangka.
Masa untuk tunjukkan kesanggupan anda untuk mengekalkan kuasa anda.
TAKTIK SESIAPA PUN BOLEH DIBUNUH
Hidup sebagai penzalim memerlukan keputusan yang sukar.
Anda tidak boleh biarkan emosi anda menghalang,
walaupun itu saudara anda.
Saddam tidak bertolak ansur
terhadap apa-apa pemberontakan atau pengkhianatan
daripada keluarga sendiri.
Dia takkan teragak-agak untuk menahan, menangkap,
menghukum dan menyeksa. Apa-apa yang perlu.
Sukarkah untuk mengharapkan sokongan keluarga anda tak kira apa pun?
Tentulah tidak.
Selepas dikalahkan oleh pakatan dalam Perang Teluk pertama,
Saddam perlu menegaskan semula kuasanya.
Walaupun jika perlu membunuh orang yang tersayang.
Dua orang anak perempuan Saddam telah mengahwini
Hussein Kamel dan adiknya, Saddam Kamel.
Mereka semua dua pupu dan tiga pupu.
Saddam melantik si abang, Hussein Kamel,
untuk mengetuai program senjata nuklear Iraq.
Saddam amat tertawan dengannya.
Saddam fikir, "Ini pemuda yang hebat,
yang mungkin akan jadi pengganti saya."
Hakikat itu tidak boleh diterima oleh anak lelaki sulung Saddam
yang memiliki sifat psikopat, Uday.
Uday amat kejam dan sadis.
Dia mencemburui Hussein Kamel.
Hussein Kamel mula sedar
bahawa Uday akan menjadikan keadaan lebih sukar baginya.
Lambat-laun, dia akan membunuhnya.
Jadi, pada satu malam yang gelap,
mereka lari ke Jordan bersama isteri dan anak-anak.
Mendengar berita itu, Saddam menjadi amat marah.
Terutamanya apabila mengetahui bahawa Hussein Kamel meminta perlindungan
dan memaklumkan ejen CIA tentang program senjata kimia Iraq.
Namun, Saddam tahu cara untuk membalas.
Dia telefon anak-anaknya
dan bersumpah suami-suami mereka akan dimaafkan jika mereka pulang.
Tentunya dia meyakinkan kerana mereka semua kembali ke Baghdad.
Namun, Saddam tidak menyambut mereka dengan tangan terbuka.
Dia memaksa anak-anaknya bercerai.
Beberapa hari kemudian, kerajaan Saddam
mendakwa adik-beradik itu mati ditembak
oleh saudara-mara di estet keluarga.
Namun, orang lain menceritakan sebaliknya.
Saddam menghantar skuad bunuh yang diketuai anak-anaknya, Uday dan Qusay
untuk membunuh adik-beradik itu.
Apa yang anda jangka? Setiap tindakan ada balasannya.
Hukuman selepas itu jauh lebih dramatik.
Mereka ambil mayat-mayat itu,
sangkut pada kereta
dan memandu kereta sambil mengheret mayat menantu Saddam
ke seluruh bandar.
Seluruh negara rasa terkejut.
"Saya boleh buat begini walaupun terhadap menantu saya
jika mereka ingkar."
Zalim? Ya.
Namun, itulah cara Saddam mengawal lawannya
sehingga hari terakhir pemerintahan.
Tiada apa-apa yang kekal selamanya.
Namun, untuk bertahan selama ini,
anda perlu menangani ancaman
lebih mencabar daripada pesaing
kerana ia berpunca daripada rakyat anda sendiri.
Jangan takut.
Buku panduan ini ada helah
untuk mengawal rakyat anda yang resah.
Namun, caranya tidak baik.
Hentian seterusnya, Uganda.
Kita bertemu lelaki yang memahiri seni keganasan agar kekal berkuasa.
Anda bersedia untuk mencontohinya?
Bagaimana dengan mereka?
Saya rasa mereka akan rasa seperti duduk di atas api.
- Apa tuan nak buat? - Lihat nanti.
Terjemahan sari kata oleh Liyana Osman